שיחה:ח'ליל א-סכאכיני

message: קראתי ונהנתי, אאל"ט ישנה תמונה של כל משפחתו, ובהתחשב שכל הג'מעה מפורטת בערך אז שוה להוסיף אותה.--‏sir kiss • שיחה 18:58, 10 בינואר 2008 (IST)

message: על פי כללי התעתיק שלנו לערבית, התעתיק הנכון של שמו אמור להיות "ח'ליל א-סכאכיני" (ולא "אל-סכאכיני"). מצד שני, אני מבין שקיימים מופעים של שמו רק בצורה "אל-סכאכיני". אלדד • שיחה 20:19, 10 בינואר 2008 (IST)
replies: text: אני מעוניין לשנות את השם לצורתו הנכונה (אל- היידוע בערבית אינה נכתבת לפני ס', והופכת ל"א-"). אני מקווה לקבל את תגובותיכם בעד (או נגד). אלדד • שיחה 20:28, 10 בינואר 2008 (IST)
replies: text: :היום אבצע הגהה ועריכה של הערך, ואמתין עוד יום-יומיים עד לשינוי השם לח'ליל א-סכאכיני. אלדד • שיחה 22:36, 10 בינואר 2008 (IST)
replies: text: ::זו בעיה, כי חיפוש של "סכאכיני" בגוגל מעלה רק מופעים עם "אל", כמו שציינת; זה כולל את שמו כפי שמופיע על התרגום של יומניו לעברית. ובכל זאת, במקרה הזה, אולי כדאי כן לדייק ולכתוב "א-סכאכיני" - גם כך כל מי שיחפש, בוויקפדיה או בגוגל, את הגרסה האחרת יגיע לערך הנכון. אביעד המקורי • שיחה • בואו להתפעל 22:46, 10 בינואר 2008 (IST)
replies: text: :::בדיוק על כך חשבתי. ממילא יחפשו "אל-סכאכיני" ויגיעו לשם בכתיב הנכון בוויקיפדיה, כך שאין בעיה עם הכתיב שבו נבחר. במקרה של נאצר נהגנו באופן חריג בוויקי, כי אכן כולם קוראים לו "גמאל עבדול נאצר", ואף אחד לא קורא לו "עבד א-נאצר". במקרה של א-סכאכיני אפשר לקרוא לו בשם הנכון, ומי שלא הכיר אותו עד היום - עדיף שיכיר אותו בשם בתעתיק הנכון (הנכון גם על פי ההגייה בערבית). אלדד • שיחה 22:52, 10 בינואר 2008 (IST)
thread_title:  שינוי שמו לתעתיק המקובל 

message: הערך כרגע מתבסס כמעט בלעדית על יומנו של סכאכיני: "כזה אני רבותי" (וכן על מקורות כמו 'ימי הכלניות' המסתמכים על יומנו). האם לאנונימי יש מקורות אחרים על סכאכיני ועל התקופה? בנוסף, למה לא להרשם? טוקיוני 22:19, 18 באפריל 2009 (IDT)
thread_title: שאלה לאנונימי שהרחיב את הערך

message: בדף של התמונה עצמה נכתב כי צולמה ב-1948, אולם הכיתוב כאן מספר על שנות השלושים. יוסאריאן • שיחה 18:47, 5 ביולי 2009 (IDT)
replies: text: עיין שוב בדף התמונה. דניאל צבי • שיחה 18:50, י"ג בתמוז ה'תשס"ט (5.07.09)
replies: text: :עיינתי שוב, ואכן גיליתי את הכיתוב "תאריך יצירה: שנות ה-30 של המאה ה-20", אבל עדיין יש שם תבנית בה נכתב "תיאור=משפחת סכאכיני בפתח ביתה בקטמון 1948". יוסאריאן • שיחה 18:53, 5 ביולי 2009 (IDT)
replies: text: ::במהלך מלחמת השחרור משפחת סכאכיני גלתה מביתה, לכן 1948 הוא התאריך המאוחר ביותר שבו התמונה יכולה היתה להילקח. אולי תמרה תדע לתת תאריך מדויק יותר. טוקיוני 21:00, 5 ביולי 2009 (IDT)
thread_title:  תיארוך התמונה 

message: אני עורך את הערך בהתאם. אילן שמעוני - שיחה 00:19, 16 ביוני 2010 (IDT)
replies: text: אני לא מכיר את הציטוט שאתה מתייחס אליו 'טפיל כי יבוא בדרישות'. עובדתית סכאכיני היה מתנגד חריף לציונות אך לא היה אנטישמי - יש הבדל גדול בין הדברים. הוא לימד יהודים גם בבית ספרו וגם בשיעורים פרטיים, והוא סיכן את חייו בעבור ידיד יהודי (אלתר לוין - ראה הערך) כך שהאמירה שמחקת היא מגובה היטב. לכן שיחזרתי אותך. טוקיוני 10:19, 16 ביוני 2010 (IDT)
replies: text: :הציטוט לקוח מתוך הערך עצמו. בנוסף, מבחר הציטוטים בסיום מעידים על גישה אנטישמית מובהקת. לא שיחזרתי את שיחזורך מפני שאני מעוניין שנגיע להסכמה. טענתי היא שמי שמתייחס ליהודים כאל טפילים ומייחס להם איזו השפעה כלל עולמית דמונית הוא אנטישמי מובהק. אנא תגובתך. אילן שמעוני - שיחה 12:05, 16 ביוני 2010 (IDT)
replies: text: ::הערך מציג פרק נכבד שמציג את סכאכיני באור אנטישמי לאור ההתבטאויות שלו לאחר מלחמת העולם השנייה. אף אחד לא מסתיר כלום. מנגד, אנא קרא את יומנו של סכאכיני - ההתבטאויות האלה מתייחסות לכך שהוא התנגד לציונות - לא מתוך שנאת יהודים, ולפני שהתבררו לסכאכיני מימדי השואה. סכאכיני היה אוהב אדם, מתנגד למלחמות, ובטח שמתנגד לטבח הנורא שהתרחש בשואה. הערך נותן את האינפורמציה המלאה לקורא ומציג את כל הצדדים. אנא אל תשנה אותו - מבלי להתעמק כיאות בנושא (מבלי לקרוא את ספרו והמאמרים לגביו) כפי שעשו כותבי הערך. טוקיוני 12:14, 16 ביוני 2010 (IDT)
replies: text: :::אם כך אז המידע בפתיח מציג זאת באור לא נכון. פתיח מכיל סקירה כוללת. אם סכאניני הפך לאנטישמי בהמשך דרכו - והעדויות הן שאלו פני הדברים - אז מטעה לכתוב בפתיח שלא היה אנטישמי. לכל היותר אפשר לציין שמדובר בשינוי שעבר. אשר לבקשתך לא לערוך שינויים ללא קריאה של יומניו - אין לי צורך בכך. הציטוטים כפי שהם מבהירים את נושא התייחסותו ליהודים די והותר. אילן שמעוני - שיחה 21:13, 16 ביוני 2010 (IDT)
replies: text: ::::הפתיח לא נכנס לנקודה הזאת ובצדק. אני לא מסכים עם הקביעה שהוא אנטישמי. שים לב שהמשפט היחיד שאכן קובע שהוא אנטישמי ולא אנטי ציוני הוא 'טפיל כי יבוא בדרישות' (לצערי אני לא בארץ ואין לי את ספרו איתי פה בחול) משפט שמופיע בערך ללא ההקשר ולדעתי המשפט הוצע מהקשרו. סכאכיני התנגד להקמת מדינת ישראל, הוא התנגד לפעולות ממשלת המנדט הבריטי מכיוון שהיא לדעתו עזרה להקמת מדינה יהודית ולכן לפני שנודע לו על מה באמת התחולל במלחמת העולם השנייה הוא תמך בגרמניה למרות שהוא התנגד באופן כללי למלחמה.

text: ::::הקביעה שלך שאתה יכול לשנות ערכים ללא התעמקות בנושא היא בעייתית מאוד וקשה לי להגיב עליה ללא כעס לכן לא אוסיף מילים עליה. טוקיוני 23:06, 16 ביוני 2010 (IDT)
replies: text: :::::השמטת את העובדה שייחס ליהודים כוח לכופף ולהשפיע על המעצמות. האמונה שליהודים יש איזה רשת כוח נעלמה טמונה עמוק בעצמות האנטישמיות. תוסיף את ההצהרה "להראות מה הם היהודים באמת", ולדעתי העניין ברור די צרכו. הדפנסיביות שלך בקשר לאיש אינה במקומה. אשר לכך שקשה לך לא להתייחס בכעס- אני מבליג, תבליג גם אתה, לכולנו קל מדי להגרר לכעס ולא להתייחס לעניין עצמו. לגופו של עניין: אינני צריך להכיר אדם היטב על מנת להאשימו בהריגה אם יש לי עדויות להריגה. אני מבין שלאיש הייתה אישיות מורכבת ורבת פנים, אבל זה לא מטהר אותו מאנטישמיות. בדקתי את הסטוריית הערך, ולמיטב הבנתי אלמוני  הוסיף את הציטטות המרשיעות, מן הסתם מתוך רצון לאזן את הדמות הטהורה יתר על המידה שבנית בערך כפי שהיה קודם לכן. במקום רוב הציטטות, שאינן מוסיפות לערך תוכן מהותי מעבר להוכחת גישתו האנטישמית של סכאניני, יש לשקף זאת בערך עצמו. כך נקבל ערך אנציקלופדי יותר, נייטרלי יותר, ונטול רשימת ציטוטים מיותרת. חשוב על זה בבקשה, תודה. אילן שמעוני - שיחה 23:35, 16 ביוני 2010 (IDT)
replies: text: ::::::אני מודה ומתוודה שהספר לא לפני, אבל קראתי את הספר לפני כמה שנים. סכאניני אכן היה הומניסט וליברל, אבל נראה שתסכולו מהצלחותיה של הציונות - על חשבון ערבייארץ ישראל, גרם לו לגלוש לעמדות שלא נראות כמתאימות להומניסט. בנילה - שיחה 00:03, 17 ביוני 2010 (IDT)
replies: text: :::::::תהליך מובן, הגם שמצער. תכופות אדם שנכשל במפעל מהותי עבורו נוטה לייחס ליריביו ומתחריו כוחות דמוניים. אילן שמעוני - שיחה 00:19, 17 ביוני 2010 (IDT)

text: :::בנילה אני מסכים אם כל מילה שלך. אילן - על פי תום שגב גם ראשי בריטניה בתקופת מלחמת העולם הראשונה, כמו ראש הממשלה לויד ג'ורג' ורבים מחברי הקבינט שלו האמינו באמיתות הפרוטוקולים של זקני ציון, ועל פי שגב חלק מהסיבה לכיבוש ארץ ישראל במלחה"ע הראשונה היתה כדי לרצות את הציונות (ששולטת בעולם) כך שהיא תעזור להם לנצח את המלחמה. לא הייתי לוקח את זה ורץ ומשנה את הפתיח של לויד ג'ורג' וכותב שהוא אנטישמי.

text: :::כפי שגם אתה וגם בנילה ציינתם - הנושא מורכב ולכן מאוד מכעיס אותי הנסיון שלך להדביק תויות בנליות מבלי להתעמק בנושא כמו שצריך. טוקיוני 01:07, 17 ביוני 2010 (IDT)
replies: text: ::::זה דבר אחד לא לטעון בפתיח שמישהו - נאמר לויד ג'ורג' - אנטישמי, ודבר שני לטעון בפתיח שמישהו אחר - נאמר סכאכיני - לא אנטישמי (למרות שהוא כן). כמו שציינתי, כרגע הערך ניזוק מכך שרשימת הציטוטים הוספה על מנת לאזן את הפתיח. מוטב לציין בפתיח שיחסו ליהודים היה מורכב וטעון ושלקראת סוף חייו פיתח דעות אנטישמיות, מאשר להשאיר את הערך עם המשפט הנוכחי שלך, שמצהיר על אי-אנטישמיות, ועם רשימת הציטוטים שמראה את ההיפך ופרט לכך לא מוסיפה תוכן מהותי לערך. אילן שמעוני - שיחה 07:18, 17 ביוני 2010 (IDT)

text: :לא כל ביקורת היא אנטישמיות ולא כל מי שיחסו ליהודים או ליהדות מורכב הוא אנטישמי. במקרה הנדון יש לי תחושה שמנסים לשייך לסכאכיני אמות מידה לא מתאימות אחד שחושב - שיחה 07:53, 17 ביוני 2010 (IDT)
replies: text: ::אילן אתה מתייחס למשפט "לסכאכיני הייתה תפיסת עולם מגובשת מלאה ומורכבת. למרות התנגדותו החריפה לציונות, הוא סלד מאלימות ולא הייתה בו שנאה ליהודים." לדעתי הוא מנוסח היטב ואין מה לשנות אותו. כל שכן שאנחנו לא עוסקים במחקר ראשוני - יש לנו זכות לכתוב דברים רק אם הם מוזכרים במקום אחר, ואין אף מקור שטוען שסכאכיני אנטישמי. אתה מבסס את הצורך לכתוב שסכאכיני אנטישמי על משפט אחד 'טפיל כי יבוא בדרישות' שלדעתי הוצע מהקשרו. עד שלא תביא סימוכין נוספים - ולכל הפחות את ההקשר המלא שמופיע המשפט הזה ביומניו של סכאכיני אני לא אמשיך להתדיין איתך. טוקיוני 12:04, 17 ביוני 2010 (IDT)
replies: text: :::אתה מתעלם מכל הנקודות שציינתי, פרט לאחת. האם עלי להזכיר לך שהמטרה היא ערכים טובים? או שהערך אינו בבעלותך הפרטית? שוב:
* הערך כרגע סובל מספיח מיותר של ציטטות, שנראה שכל מטרתן לאזן את הפתיח.
* המשפט "טפיל כי ידרוש"
* יחוס השפעה חובקת עולם ליהודים.
* ההערה על "יהודים בצורה אמיתית".
* פנינה אנטישמית נוספת מבית מדרשו של סכאכיני שמצאתי "נראה לי שאתם, היהודים, הנכם האנשים הזקוקים ביותר לתורה, אבל אני חושש כי גורלו של הנביא יהיה אצלכם היום כגורל קודמיו, אשר אותם שרפתם והרגתם"

text: :::אין הדברים אמורים בציטטה אחת, בודדה ומנותקת. לטובת האמת ולטובת איכות הערך, יש להסיר את רשימת הציטטות מחד, ולהוסיף על גישתו האנטישמית מאידך. הרגע מכעסך, המתן יממה או שתיים, וחשוב על זה. תודה. אילן שמעוני - שיחה 21:17, 17 ביוני 2010 (IDT)

text: מצטרף לטוקיוני - אם יש מקור חיצוני, מחקר אקדמי, שמתאר את א-סכאניני כאנטישמי, מן הראוי להזכירו בערך. לקחת ציטטות ולבצע מחקר ראשוני לפיהן זו לא הדרך הנכונה. יוסאריאן מחוץ לחשבון - שיחה 08:47, 22 ביוני 2010 (IDT)
replies: text: :אוקי, למרות שאינני מסכים עמכם - לדעתי הערך מוטה- לפחות אגזום את רשימת הציטוטים, שאינה מוסיפה כבוד לערך. אילן שמעוני - שיחה 13:23, 23 ביוני 2010 (IDT)
replies: text: ::בדיעבד אני שמח על הורדת הפרק. זה פרק שהוסיף אנונימי, שאף פעם לא הרגשתי נוח איתו. טוקיוני 13:48, 23 ביוני 2010 (IDT)
replies: text: :::ברור, הרי פרט לכך שהוא כיער את הערך הוא נגד את העמדה שאתה הצגת בערך. אילן שמעוני - שיחה 21:14, 23 ביוני 2010 (IDT)
thread_title:  לא אנטישמי? מתאר את דרישות היהודים כ"טפיל כי יבוא בדרישות" ועדיין - לא אנטישמי? 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.jerusalemquarterly.org/details.php?cat=2&id=168
** In ח'ליל א-סכאכיני on 2011-11-22 23:20:23, 404 Not Found
** In ח'ליל א-סכאכיני on 2011-11-27 23:58:48, 404 Not Found
** In ח'ליל א-סכאכיני on 2013-05-04 04:34:55, 404 Not Found
--Matanyabot - שיחה 07:35, 4 במאי 2013 (IDT)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.jerusalemquarterly.org/details.php?cat=2&id=186
** In ח'ליל א-סכאכיני on 2011-11-22 23:20:23, 404 Not Found
** In ח'ליל א-סכאכיני on 2011-11-27 23:58:48, 404 Not Found
** In ח'ליל א-סכאכיני on 2013-05-04 04:35:04, 404 Not Found
--Matanyabot - שיחה 07:35, 4 במאי 2013 (IDT)
thread_title:  קישור שבור 2